Kronstad skole

Kronstad skole er en kommunal barneskole (1.-7. klasse) på Kronstad i Bergen.

Bergen bystyre vedtok i oktober 1939 og oktober 1940 å avhende tomten Edvard Griegs vei 29 til boligselskapet A/S Kronstadhøgda, der Bergen kommune hadde aksjemajoritet. Alle forutsatte da at det skulle bygges lavblokker på tomten. Den 25. januar 1945 vedtok imidlertid reguleringsrådet å bygge en barneskole der i stedet. Rådmannen for byggesaker og skoleinspektøren hevdet at skoler måtte ha forrang for boliger, så lenge man ikke kunne utpeke noen annen tomt i Solheim skoledistrikt som egnet seg for oppførelse av et skolebygg, mens det derimot var mulig å skaffe A/S Kronstadhøgda byggetomter andre steder. Rådmannen løste saken ved å foreslå at kommunen kjøpte Bremen gård i Inndalsveien 62 og makeskiftet denne tomten, som kunne gi plass til rundt 100 leiligheter, med Edvard Griegs vei 29.A-0155 Arkivet etter finansrådmannen i Bergen kommune, mappene 302/1946 og 246/1947, Bergen byarkiv

Skolen ble bygget i 1965, Arne Schanke var arkitekt. Kronstad skole ble offisielt innviet den 15. juni 1966 og hadde da 555 elever. Men skolen hadde alt vært i bruk et helt skoleår, da man hadde begynt å ta skolens rom i bruk etter hvert som de ble ferdige høsten 1965. Kronstad skole skulle avløse Solheim skole (fra 1884) som ble nedlagt i 1969.

Like ved siden av Kronstad skole lå tidligere statpeds Hunstad skole som var en spesialskole for hørselshemmede. Her var det også svømmebasseng og barnehage. Den statlige virksomheten har nå flyttet inn på Nattland skole, og Hunstads bygningsmasse ble innlemmet i Kronstad oppveksttun. Kommunen gjennomførte kjøpet i 2015, og oppveksttunet, som omfatter Kronstad skole og Kronstad barnehage, sto klart i 2022.

 Referanser 

 Eksterne lenker 
 Kronstad skole - oppslagsverket oVe, artikkel av Benedicte Skjerping, Bergen Byarkiv.
 Bergen byleksikon på nett, om Kronstad skole


Kategori:Barneskoler i Bergen
Kategori:Årstad
Kategori:Eystein Michalsen